Diari Oficial de la Generalitat Valenciana


Sumari del DOGV 3142, del 15-12-1997 (1997/12336)

DECRET 289/1997, de 25 de novembre, del Govern Valencià, pel qual es modifiquen determinats aspectes del Decret 62/1993, de 17 de maig, del Govern Valencià, pel qual s'estableix el currículum dels ensenyaments d'Art Dramàtic i es regulen les proves d'accés a aquests estudis.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/25/289/dof/vci/html**

### Dades del document

Número de DOGV
:   3142

Data del DOGV
:   15-12-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/12143


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

4048 DECRET 289/1997, de 25 de novembre, del Govern Valencià, pel qual es modifiquen determinats aspectes del Decret 62/1993, de 17 de maig, del Govern Valencià, pel qual s'estableix el currículum dels ensenyaments d'Art Dramàtic i es regulen les proves d'accés a aquests estudis. [97/X12460]
  
El Decret 62/1993, de 17 de maig, del Govern Valencià, publicat per a desenrotllar els preceptes normatius de la Llei Orgànica 1/1990, de 3 d'octubre, d'Ordenació General del Sistema Educatiu, ha permès implantar a la Comunitat Valenciana uns ensenyaments d'Art Dramàtic estructurats i coherents.
  
El projecte curricular de l'Escola Superior d'Art Dramàtic ha perfilat curs a curs fins el 1996-1997 l'adequat desenrotllament de l'especialitat d'Interpretació en la seua opció Textual, moment molt significatiu pel que fa a la reflexió pedagògica i d'organització, ja que en l'esmentat any ha acabat la implantació dels quatre cursos constitutius de l'especialitat.
  
De l'anàlisi de resultats referents al procés d'implantació de l'especialitat d'Interpretació, es desprèn la conveniència d'establir determinades correccions del currículum, de forma que un millor ajustament d'aquests ensenyaments afavorisca la seua estructura organitzativa i funcional i, conseqüentment, incremente el seu grau de qualitat.
  
Amb aquest decret es fixen amb major precisió l'ordenació i la distribució de les assignatures de Dansa, Esgrima, Caracterització i Indumentària, efectuant-ne una redistribució sense que els canvis impliquen variació en el total horari que els correspon, però ordenant la seua adscripció a curs de manera que s'incremente la continuïtat dels seus aprenentatges, i per tant la seua eficàcia.
  
En aquest sentit l'assignatura de Dansa, que estava distribuïda entre els cursos primer, segon i tercer s'adscriu ara als cursos primer i segon, sense que això comporte cap variació del total d'hores dedicada a la dita assignatura amb la qual cosa perd el caràcter quadrimestral, propi de la seua organització anterior i adquireix ara el caràcter d'ensenyament de curs complet, igual que succeeix amb l'assignatura d'Esgrima, que quedava distribuïda entre els cursos segon i tercer; i ara s'impartirà amb la mateixa càrrega horària, però únicament en el curs tercer.
  
Pel que fa a les assignatures de Caracterització i Indumentària, classificades en l'annex III del Decret 62/1993, com a assignatures teoricopràctiques/tècniques, s'inclouen ara dins del grup d'assignatures pràctiques, amb la qual cosa es flexibilitza l'agrupament de l'alumnat i s'incrementen així les possibilitats d'atenció individualitzada que requereixen els seus continguts formatius.
  
Per tot això, a proposta del conseller de Cultura, Educació i Ciència, i amb la deliberació prèvia del Govern Valencià en la reunió del dia 25 de novembre de 1997,
  
DECRETE
  
Article 1
  
Es modifica l'apartat de l'annex I referent a l'opció A de l'especialitat d'Interpretació, que queda redactat de la forma següent:
  
«Assignatures
  
Primer curs Matèries
  
Interpretació I Interpretació
  
Expressió corporal I Moviment
  
Música I Moviment
  
Dansa I Moviment
  
Ortofonia I Veu
  
Literatura dramàtica I Teoria teatral
  
Història del teatre Teoria teatral
  
Anàlisi de textos Teoria teatral
  
Segon curs
  
Interpretació II Interpretació
  
Música II Moviment
  
Expressió corporal II Moviment
  
Dansa II Moviment
  
Ortofonia II Veu
  
Dicció i expressió oral I Veu
  
Cant I Veu
  
Literatura dramàtica II Teoria teatral
  
Teoria i història de l'art I Teoria teatral
  
Tercer curs
  
Interpretació III Interpretació
  
Esgrima Moviment
  
Mim i pantomima Moviment
  
Dicció i expressió oral II Veu
  
Tècnica del vers Veu
  
Cant II Veu
  
Teoria i història de l'art II Teoria teatral
  
Dramatúrgia I Teoria teatral
  
Quart curs
  
Interpretació IV Interpretació
  
Moviment Moviment
  
Tècniques de la veu Veu
  
Dramatúrgia II Teoria teatral
  
Caracterització Indumentària»
  
Article 2
  
Es modifica l'annex III sobre classificació d'assignatures, per a l'especialitat d'Interpretació, Opció A, que queda redactat de la forma següent:
  
«Pràctiques
  
Anàlisi de textos
  
Tècnica del vers
  
Cant
  
Dansa
  
Dicció i expressió oral
  
Esgrima
  
Expressió corporal
  
Interpretació
  
Tècniques de la veu
  
Mim i pantomima
  
Moviment
  
Música
  
Ortofonia
  
Caracterització
  
Indumentària
  
Teoricopràctiques/Tècniques
  
Dramatúrgia
  
Historia del teatre
  
Literatura dramàtica
  
Teoria i història de l'art»
  
Article 3
  
La implantació dels canvis curriculars establits en aquest decret s'efectuaran progressivament curs a curs, de manera que al 1997-1998 afectarà l'alumnat del primer curs i així successivament.
  
DISPOSICIÓ FINAL
  
Es faculta el conseller de Cultura, Educació i Ciència perquè adopte les mesures que considere necessàries per al desenrotllament i l'aplicació d'aquest decret.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI